O **Centro Social Afundación Vigo** (anteriormente **Centro Social Fundación Novacaixagalicia de Vigo** e antes **Centro Social Caixanova de Vigo**) é un edificio multifuncional inaugurado o 23 de xuño de 2003, no que se realizan exposicións ou eventos de entidades tanto públicas coma privadas, así como organizacións non gobernamentais que desempeñen actividades acordes coa filosofía do Centro. O CSC aposta pola asistencia social, o apoio aos sectores produtivos, a difusión da tecnoloxía, a extensión da sociedade do coñecemento, o desenvolvemento económico, a formación, a conservación e protección do ambiente, a cultura e o fomento do emprego.

O edificio
----------

Fachada da rúa Policarpo Sanz.
O Centro Social Afundación atópase na **Casa Bárcena** (rúa Policarpo Sanz, 24 e 26, esquina coa rúa Velázquez Moreno, 20), histórico inmoble do centro vigués erixido a finais do século XIX. O edificio, de estilo eclecticista, foi erixido polo arquitecto vigués Jenaro de la Fuente Domínguez, incursor do movemento modernista en Vigo.

A Casa Bárcena (orixinalmente chamada "Sete casas para particulares") foi construída entre 1879 e 1884 para o Conde de Torrecedeira, Manuel Bárcena Franco, quen pretendía que o edificio fose "a máis grandiosa obra civil da época".

O inmoble consta de dúas fachadas con catro andares e con corpos saíntes no centro. A Casa Barcena está realizada en granito e destaca pola súa rica decoración e ornamentación realizada segundo o gusto da burguesía da época, desexosa de edificios de arquitectura ecléctica que reflectisen o seu poder e prestixio social.

A Casa Bárcena constitúe a primeira grande obra do arquitecto vigués na súa vila natal, tralo seu remate, o arquitecto realizaría algúns dos máis fermosos edificios da cidade que datan desta época.

No ano 1928 o inmoble foi mercado pola Caja de Ahorros y Monte de Piedad Municipal de Vigo, entidade que o ocuparía ata 1955. En 1955, co traslado da Caixa, o edificio sería alugado, sendo empregadas algunhas das súas salas para exposicións.

No ano 2003 a entidade bancaria Caixanova rehabilitouno, converténdoo na súa sede social. Coa rehabilitación creouse un xardín interior co fin de proporcionar luminosidade a tódolos andares do inmoble. Na súa construción mesturouse o granito con grandes cristaleiras e pezas escultóricas, ademais do xardín foille engadida unha cuberta superior.

Salas de exposicións
--------------------

As salas de exposicións da Colección Afundación (de 3.000 m²) acollen, segundo os expertos,[*quen?*] a mellor colección de arte galega do mundo. Os fondos da colección ascenden a 5.000 obras, das cales se expoñen 120 delas organizadas nun percorrido de forma didáctica, desde a arte galega do século XIX até os nosos días.

Tres zonas de exposición dedícanse a mostras temporais procedentes de diferentes museos ou coleccións privadas. Tamén se expoñen nestas salas exposicións de divulgación científica ou etnográfica e percorridos artísticos, novidosos ou consagrados, nunha firme aposta pola calidade creativa.

O centro dedica catro espazos a aulas de formación e obradoiros de creatividade.

### Naturnova

A exposición Naturnova consta de 37 módulos organizados en tres áreas temáticas: O Universo, A Biosfera, O Home e O Medio. Este Centro Interactivo de Educación Medioambiental responde á preocupación polo impacto ambiental e a conservación dos ecosistemas.

### Auditorio

O auditorio ten unha capacidade para 360 persoas e está equipado con sistemas de última tecnoloxía. A sala de conferencias ten unha capacidade para 122 persoas. As salas de reunións están dispoñibles para empresas ou entidades que queiran celebrar os seus actos institucionais, cunha capacidade que oscila entre as 10 e as 22 persoas, e están así mesmo equipadas con equipos audiovisuais.

### Salón de recepcións

O salón de recepcións ten a finalidade de ser o marco para as recepcións dos eventos que se organicen no centro.

### Instituto de Desenvolvemento

O Instituto de Desenvolvemento creouse co obxectivo de potenciar os sectores produtivos galegos e a creación de emprego.

### Área de Novas Tecnoloxías

A Área de Novas Tecnoloxías foi creada para a formación e o fomento das novas ferramentas tecnolóxicas.

### Centro de Iniciativas Sociais

O Centro de Iniciativas Sociais está dedicado á teleasistencia, promoción do voluntariado, inclusión social, desenvolvemento integral da infancia e xuventude, atención ás persoas maiores etc.

### Centro de Difusión Tecnolóxica

O Centro de Difusión Tecnolóxica que lles ofrece preparación ás empresas para aproveitar con éxito as continuas innovacións tecnolóxicas, os novos métodos de traballo e os avances nas comunicacións.

Notas
-----

1. ↑  "Los Reyes reúnen a la sociedad gallega en la inauguración del Centro Social Caixanova" Arquivado 12 de marzo de 2016 en Wayback Machine. La Voz de Galicia, 23/6/03 *(en castelán)*.
2. ↑  Centro Social Novacaixagalicia de Vigo Concello de Vigo.
3. ↑  Casas de Manuel Bárcena (Centro Social Caixanova) Arquitectura y Urbanismo de Vigo.
4. ↑  Jenaro de la Fuente y Domínguez Arquitectura y Urbanismo de Vigo.

|  |  |
| --- | --- |
|  | Wikimedia Commons ten máis contidos multimedia na categoría:  ***Centro Social Afundación Vigo Modificar a ligazón no Wikidata*** |

| * v
* c
* e
De interese en Vigo |
| --- |
| Inmobles | 

|  |  |
| --- | --- |
| Edificios civís | 
* Hotel Universal
* Edificio Bonín
* Edificio Simeón
* Banca Viñas Aranda
* Casa de Fernando Carreras
* Panificadora
* Sede da Xunta de Galicia
* Sede da Deputación de Pontevedra
* Casa de Correos
* Casa de Estanislao Durán
* Casa de Pedro Román
* Casa Pereira de Castro
* Edificio Albo
* Casa de Benigno e Camilo Fernández
* Edificio El Moderno
* Edificio Pardo Labarta
* Casa Torre de Ceta e Arines
* Casa Torre de Pazos Figueroa
* Casas de Oya
* Casa Yáñez
* Edificio Banco de Vigo
* Edificio da Equitativa
* Edificio Banca Viñas-Aranda
* Pazo de San Roque
* Edificio Aurora Polar
* Edificio Curbera
* Casa Mülder
* Pazo de Sensat
* Pazo da Pastora
* Centro de PSA Peugeot Citroën

 |
| Edificios relixiosos | 
* Concatedral de Santa María
* Igrexa de Santiago de Bembrive
* Igrexa de Santa María de Castrelos
* Igrexa de San Salvador de Coruxo
* Igrexa de Santiago de Vigo
* Igrexa da Soidade
* Igrexa de San Mamede de Zamáns

 |
| Hospitais | 
* Hospital Álvaro Cunqueiro
* Hospital do Meixoeiro
* Hospital Nicolás Peña
* Hospital Povisa
* Hospital Xeral
* Policlínico Cíes

 |
| Arqueoloxía | 
* Castro de Vigo
* Centro Arqueolóxico de Salinae

 |
| Fortificacións | 
* Castelo de San Sebastián
* Fortaleza do Castro

 |
| Monumentos e esculturas | 
* Os cabalos
* Dinoseto
* Porta do Atlántico
* O rapto de Europa
* Os redeiros
* O Sereo

 |

 |
| Arte e cultura | 

|  |  |
| --- | --- |
| Museos | 
* MARCO
* Museo do Mar de Galicia
* Casa das Palabras
* Casa das Artes
	+ Arquivo Pacheco e Fundación Laxeiro
* Museo Municipal Quiñones de León
* Museo Etnográfico Liste
* Centro Social Afundación
	+ Colección Afundación
* Casa Galega da Cultura
	+ Fundación Penzol
* Fundación Carlos Casares
* Pinacoteca Francisco Fernández del Riego
* Centro de Visitantes Cambón
* Centro de Arte Fotográfica
* Fundación Barrié en Vigo
* IFEVI
* Cemiterio de Pereiró
* Muíño das Maquías

 |
| Artes escénicas | 
* Centro Cultural Afundación
* Auditorio Pazo de Congresos Mar de Vigo
* Teatro Circo Tamberlick
* Teatro Cine Fraga

 |

* Universidade de Vigo
* Campus Universitario das Lagoas-Marcosende
* Escola de Artes e Oficios
* Biblioteca Pública Central de Vigo
 |
| Deporte e instalacións | 
* Real Club Celta de Vigo
* Estadio de Balaídos
* Celta de Vigo Fortuna
* Gran Peña
* Campo de Barreiro
* Rápido de Bouzas
* Campo de Fútbol Baltasar Pujales
* Coruxo Fútbol Club
* Campo do Vao
* Complexo das Travesas
* Real Club Náutico

 |
| Natureza | 
* Praza de Compostela
* Cíes
* Encoro de Zamáns
* Illa de Toralla
* Monte Alba
* Monte do Castro
* Monte Galiñeiro
* Monte da Guía
* Monte da Madroa
* Parque de Castrelos
* Praia de Samil
* Río Eifonso
* Río Lagares
* Río de Zamáns
* Vigozoo

 |
| Transportes | 
* Estación de Urzáiz
* Estación de Guixar
* Estación de autobuses de Vigo
* Aeroporto de Peinador
* Porto
* Vitrasa

 |
| Barrios urbanos e rúas urbanas | 
* O Areal
* Balaídos
* O Berbés
* O Calvario
* Casabranca
* A Dobrada
* A Florida
* A Salgueira
* San Paio de Lavadores
* San Xoán do Monte
* As Travesas
* Rúa Reconquista
* Avenida de Castelao

 |
| Eventos | 
* Festival Aéreo
* World Fishing Exhibition
* Salón do Automóbil
* Trofeo Cidade de Vigo
* Trofeo Memorial Quinocho
* Concurso de Saltos Internacional
* O Marisquiño
* Vicus Spacorum
* Vigo Street Stunts

 |
| **Portal:Vigo** |

|  |  |
| --- | --- |
| Control de autoridades | 
* Wd: Q12385937
* WorldCat
* VIAF: 313412421
* BNE: XX5456576

 |